section_heading: Karijera
paragraph_text: Nakon što je zacementirao svoj status na čelu hip hop scene, Busta se nadolazećih godina bez puno napora kretao na svom putu uspjeha te izbacio još tri odlična albuma: "ELE: The Final World Front" (1999), " Anarchy " (2000) i " Genesis " (2001). Usput je svom glazbenom CV-u dodao još četiri Grammy nominacije. Svoj zvjezdani trenutak Busta, koji se i ranije rado i često pojavljivao na velikom platnu, iskoristio je za pristojan povratak u Hollywood hit filmovima "Shaft" i "Finding Forrester." Između naredna dva filma "Halloween: Resurrection" i "Narc", Busta je izbacio svoj šesti studijski album " It Ain't Safe No More ". Iako album dobio prosječan prolaz na Billboardovim ljestvicama, ostao je zapamćen po pjesmi "I Know What You Want" u suradnji s Mariahom Carey, čiji je glazbeni spot nominiran za najbolji hip-hop video na MTV Awards 2003. godine. Sedmi studijski album „The Big Bang“ Bustin je najprodavaniji album, koji je već u prvome tjednu prodan u 209,000 primjeraka. Na tom albumu kao izvršni producent pojavio se Dr.Dre.